เขตบางเขน เชิญร่วมไปยัง สน.บางเขน
ซอย 53 ถนนพหลโยธิน ยังคงมีรถยนต์มาจอดข้างทางรุกล้ำออกมาบนถนนตลอดซอยทั้งกลางวันกลางคืน บางคันจอดไว้ข้ามคืน ทำให้ถนนซึ่งแคบอยู่แล้วเสียการจราจรไป 1 เลน การจราจรติดขัด รถวิ่งสวนกันไม่ได้ คนเดินเท้าต้องออกมาเดินบนถนน เสี่ยงที่จะเกิดอุบัติเหตุ หากเกิดเหตุฉุกเฉิน รถดับเพลิงและรถพยาบาลก็จะเข้าออกไม่สะดวก ไม่ทันเวลา เมื่อเช้าวันที่ 4/5/66 มีตำรวจจราจรเข้ามาเขียนใบสั่งแปะไว้หน้ารถที่จอดข้างถนน วันรุ่งขึ้นรถยนต์คันเดิมไม่มาจอด แต่ก็จะมีรถยนต์คันอื่นมาจอดแทน จึงใคร่ขอความกรุณาช่วยจัดให้มีตำรวจจราจรเข้ามาตรวจตราติดต่อเนื่องกันอย่างน้อย 7 วันเพื่อเป็นการป้องปราบไม่ให้มีรถมาจอดข้างถนนอีกต่อไป หรือช่วยจัดหากรวยยางหรือป้ายจราจรห้ามจอดมาวางไว้เพื่อเป็นการแก้ปัญหาอย่างถาวร
ขอขอบพระคุณจนท.ทุกท่านที่เข้ามาช่วยประสานงานไปยังหน่วยงานที่เกี่ยวข้องเพื่อเข้ามาช่วยกันแก้ปัญหานี้ แต่ยังต้องรอสน.บางเขนเข้ามาดำเนินการต่อ จึงมองว่าเรื่องยังไม่เสร็จสิ้น ควรให้ทางสน.บางเขนเข้ามาจัดการก่อนจึงจะถือว่าเสร็จสิ้นค่ะ (อาจจะเข้าใจนิยามคำว่าเสร็จสิ้นไม่เหมือนกัน ครอบคลุมแค่ไหน)